stanford-oval/wikipedia huggingface dataset:
Sambian yliopisto
Aiheesta muualla

Kuvia tai muita tiedostoja aiheesta Sambian yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University of Zambia
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Israel  Yhdysvallat 
Maantieteelliset:  MusicBrainz place 
Muut:  IdRef 
Käännös suomeksi
INAM

| Mosambikin kansallinen ilmatieteen laitos Instituto Nacional de Meteorologia de Moçambique |
| --- | --- |
Perustettu:  1989 (1908 Mosambikin sääpalvelu)
Kotipaikka:   Mosambik; Maputo
Toimiala:  ilma- ja ilmastotieteellinen havaintotoiminta, analysointi-, ennustus- ja varoituspalvelut
Liikevaihto:  65,224 milj. MZN
Henkilöstö:  407
Emoyhtiö:  Mosambikin liikenne- ja viestintäministeriö
Omistaja:  Mosambik
Kotisivu:  www.inam.gov.mz
Infobox OKVirheellinen NIMI-arvo: 
Mosambikin kansallinen ilmatieteen laitos (lyhennys INAM, port. Instituto Nacional de Meteorologia de Moçambique) on Mosambikin valtiollinen sääpalveluja tarjoava virasto. Se toimii paikallisen liikenne- ja viestintäministeriön alaisuudessa. INAMin pääkonttori sijaitsee pääkaupunki Maputossa, jonka lisäksi virastolla on kolme alueellista sääpalvelukeskusta (Nampulan, Sofalan ja Gazan maakunnissa).
Säähavaintojen teko Mosambikissa aloitettiin vuonna 1883. Vuonna 1908 perustettiin Mosambikin sääpalvelu (SMM, port. Serviço Meteorológico de Meteorologia), josta tuli vuonna 1989 nykyinen Mosambikin kansallinen ilmatieteellinen laitos (INAM).
INAM ylläpitää koko Mosambikin kattavaa säähavaintojärjestelmää maan pinnalla olevine havaintoasemineen (esimerkiksi sade-, maataloussää-, ilmasto-, sää- ja lentosääasemat) ja muutamine radioluotausasemineen. Järjestelmään kuuluu myös kaukomittauksia tekeviä mittalaitteita kuten joitain säätutkia. INAM vastaanottaa lisäksi muun muassa eurooppalaisen geostationäärisen Meteosat-sääsatelliitin aineistoa 15 minuutin välein. Maailmanpankin ja YK:n GFDRR-ohjelman (Global Facility for Disaster Reduction and Recovery) tekemä yhteenveto Eteläisen Afrikan kehitysyhteisön jäsenmaiden (SADC-maiden) hydrometeorologisten palvelujen vallitsevasta tilanteesta (2021) totesi Mosambikin meteorologisen palvelun olevan vertailun vaatimattomimpia, "perustasoista" (basic level). Arvion mukaan maan tulisi vahvistaa hydrometeorologisia ja ennakkovaroituspalvelujaan vuoteen 2030 mennessä, ja mikäli mahdollista jo 2025 mennessä.
Aiheesta muualla

INAMin kotisivut (portugaliksi)(englanniksi) (inam.gov.mz)
Tuoreimmat varoitukset (portugaliksi) (inam.gov.mz)
Tuoreita METAR-lentosäähavaintoja ja TAF-lentosääennusteita Mosambikista (INAMin sääasemia): Beiran lentoasema (FQBR). Klikkaamalla karttaa voit siirtyä toiselle lentoasemalle (englanniksi) (allmetsat.com)
| n k Kansalliset ilmatieteelliset laitokset |
| --- | --- |
Afrikka:  Angolan kansallinen ilmatieteen ja geofysiikan laitos * Egyptin ilmatieteen laitos * Etelä-Afrikan sääpalvelu * Etiopian kansallinen ilmatieteen laitos * INAM (Mosambik) * Kenian ilmatieteen laitos * Malawin ilmastonmuutoksen ja ilmatieteen palvelulaitos * Marokon ilmatieteen laitos * Mettelsat (Kongon dem. tas.) * Namibian ilmatieteellinen palvelu * Nigerian ilmatieteen laitos * Tansanian ilmatieteen laitos * Tunisian kansallinen ilmatieteen laitos 
Amerikka:  Brasilian kansallinen ilmatieteen laitos * Argentiinan kansallinen ilmatieteellinen palvelu  * Kanadan ilmatieteellinen palvelu   * Meksikon kansallinen ilmatieteellinen palvelu * Yhdysvaltain kansallinen sääpalvelu 
Aasia:  Bangladeshin ilmatieteen laitos  * Filippiinien ilmatieteen, geofysiikan ja tähtitieteen palveluhallinto * Gidromettsentr Rossii (Venäjä) * Intian ilmatieteen laitos * Indonesian ilmatieteen, ilmastotieteen ja geofysiikan laitos * Iranin ilmatieteen laitos (IRIMO) * Japanin ilmatieteen laitos * Kazhydromet (Kazakstan) * Kiinan ilmatieteen laitos  * Korean ilmatieteellinen hallinto (Etelä-Korea)  * Malesian ilmatieteen laitos * Pakistanin ilmatieteen laitos  * Thaimaan ilmatieteen laitos * Turkin valtion ilmatieteellinen palvelu * Vietnamin kansallinen hydrometeorologinen ennustuskeskus 
Eurooppa:  Belgian kuninkaallinen ilmatieteen laitos * Espanjan valtion ilmatieteen laitos * Gidromettsentr Rossii * Ilmatieteen laitos (Suomi) * IMGW (Puola) * Islannin ilmatieteen laitos * Italian ilmatieteellinen palvelu * Kuninkaallinen Alankomaiden ilmatieteen laitos * Latvian ympäristön, geologian ja ilmatieteen keskus (LVĢMC) * Liettuan hydrometeorologinen palvelu * Met Éireann (Irlanti) * Météo-France * MeteoSwiss * Met Office (Britannia) * Norjan ilmatieteen laitos * Saksan sääpalvelu * SMHI (Ruotsi) * Tanskan ilmatieteen laitos * Tšekin hydrometeorologinen laitos * Turkin valtion ilmatieteellinen palvelu * Ukrainan hydrometeorologinen keskus * Viron sääpalvelu 
Oseania:   Bureau of Meteorology (Australia)  * MetService (Uusi-Seelanti) 
Maailmanlaajuinen katto-organisaatio: Maailman ilmatieteen järjestö (WMO) * Eurooppalainen yhteistoimintaelin: Eumetnet
| --- | --- |
Auktoriteettitunnisteet :  VIAF
Kamerunin Pasteur-keskus

| Kamerunin Pasteur-keskus Pasteur Centre du Cameroon> Tutkimuslaitoksen tiedot |
| --- | --- |
Sijainti:  Yaoundé, Kamerun
Pääkonttori:  451, Rue 2005, Yaoundé 2 - Kamerun 
Ministeriö:  Kamerunin julkisen terveyden ministeriö (Ministère de la Santé Publique du Cameroun)
Tutkimusala:  biolääketiede, kansanterveys
Johtaja:  Elisabeth Carniel
Kamerunin Pasteur-keskus (ransk. Pasteur Centre du Cameroon, lyhennys CPC) on Kamerunin pääkaupunki Yaoundéissa toimiva biolääketieteellinen tutkimuskeskus. Se kuuluu kansainväliseen runsaan 30 tutkimuslaitoksen Pasteur-instituuttien verkostoon. Vuonna 1959 perustettu keskus on hallinnollisesti Kamerunin julkisen terveyden ministeriön alaisuudessa. CPC:n alaisuuteen kuuluvat myös sivutoimipaikat Garouassa Kamerunin pohjoisprovinssissa (1985) ja Doualassa maan lounaisosan Littoralin maakunnassa (2004).
Pasteur-keskuksella on bioriskien hallitsemiseksi kymmenen bioturvallisuusluokan 2 (BSL 2) laboratoriotilaa tai biosuojakaappia, viisi bioturvaluokan 2+ tilaa ja Kamerunin ainoa bioturvaluokan 3 tila (BSL 3). Keskus hoitaa maaliskuussa 2020 esitetyn suunnitelman mukaisesti koronaviruspandemian covid-19-näytteiden laboratoriotestaukset Kamerunissa. Kamerunin ensimmäinen laboratoriovahvistettu covid-19-sairastunut raportoitiin 6. maaliskuuta 2020.
Sittemmin Kamerunissa testattujen sairastuneiden määrä on kasvanut yhdeksi Afrikan korkeimmista (Etelä-Afrikan, Egyptin, Algerian ja Marokon jälkeen) niin, etteivät sairaalat enää pysty ottamaan kaikkia sairastuneita vastaan ja stadioneita ja kouluja valmisteltiin potilastiloiksi. Maassa on (jopa 35 asteen helteistä huolimatta) määrätty pakolliseksi hengityksen suojaaminen maskilla tai muulla tavoin pisaratartuntojen vähentämiseksi. Lisäksi on hallitus on määrännyt malarialääke klorokiinin valmistamisen aloitettavaksi covid-19-potilaita varten, kunhan Kiinasta tai Intiasta saadaan tarvittavat lääkeaineet. Lääkkeestä ehdittiin kansainvälisissä tiedotusvälineissä julkaista varovaisen toiveikkaita lausuntoja mahdollisena covid-19-sairauden lääkkeenä ennen varsinaista ja luotettavaa tieteellistä näyttöä. Klorokiinia on viime vuosikymmeninä esitetty useasti viruslääkkeeksi, ja Kamerunissa on jo aiemmin takavarikoitu yli 300 apteekista tai sairaalasta väärennettyjä "klorokiini"tabletteja.
Keskusta johtaa professori Elisabeth Carniel.
Aiheesta muualla

Centre Pasteur du Cameroun (ranskaksi) (pasteur-yaounde.org)
Ch. 15 The Intimate Rules of the French Coopération: Morality, Race and the Postcolonial Division of Scientific Work at the Pasteur Institute of Cameroon - by Guillaume Lachenal - p. 373-402 in (book) P. Wenzel Geissler & Catherine Molyneux: Evidence, Ethos and Experiment: The Anthropology and History of Medical Research in Africa (2011)
Africa CDC Dashboard (Africa CDC:n Covid-19 -yleiskatsaussivu, sisältäen maakohtaiset, esille klikattavat arvot) (englanniksi) (africacdc.org)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Ranska  BnF data 
Muut:  IdRef
Ernst August (Hannoverin kuningas)

| Ernst August |
| --- | --- |
 Ernst August, Edmund Kokenin maalaama muotokuva.
Hannoverin kuningas
Valtakausi:  20. kesäkuuta 1837 – 18. marraskuuta 1851
Edeltäjä:  Vilhelm IV
Seuraaja:  Yrjö V

Syntynyt:  5. kesäkuuta 1771 Kew, Surrey, Ison-Britannian kuningaskunta
Kuollut:  18. marraskuuta 1851 Hannover, Hannoverin kuningaskunta
Hautapaikka:  Ernst Augustin mausoleumi, Herrenhausenin linnan puisto, Berggarten
Puoliso:  Friederike von Mecklenburg-Strelitz
Lapset:  Yrjö V
Suku:  Hannover
Isä:  Yrjö III
Äiti:  Charlotte von Mecklenburg-Strelitz
Uskonto:  anglikaani
Nimikirjoitus:  
Ernst August (engl. Ernest Augustus; vuosina 1799–1837 Cumberlandin herttua; 5. kesäkuuta 1771 Kew, Surrey, Iso-Britannia – 18. marraskuuta 1851 Herrenhausen, Hannoverin kuningaskunta) oli Hannoverin kuningas vuosina 1837–1851. Hän oli alkuaan Englannin prinssi, joka tuli Hannoverin kuninkaaksi, kun Englannin ja Hannoverin yli sata vuotta kestänyt personaaliunioni vuonna 1837 purettiin.
Suku

Ernst August oli Englannin kuningas Yrjö III:n ja kuningatar Charlotten viides poika. Hänen vanhempia veljiään olivat Englannin kuninkaat Yrjö IV ja Vilhelm IV.
Englannin prinssinä

Ernst August opiskeli vuosina 1786–1790 Göttingenin yliopistossa. Hän osallistui hannoverilaisen ratsuväkirykmentin komentajana vuosien 1793–1795 sotaan Ranskaa vastaan ja menetti Tournayn taistelussa näön toisesta silmästään. Hän palasi Baselin rauhan jälkeen Englantiin, jossa hänestä vuonna 1799 tehtiin kenraaliluutnantti, Cumberlandin ja Teviotdalen herttua sekä Armagh’n jaarli. Hänestä tuli myös ylähuoneen jäsen. Hän sai hovissa suuren vaikutusvallan prinssihallitsijana toimineeseen isoveljeensä Yrjöön (tuleva Yrjö IV), ja hänen jyrkän vanhoilliset mielipiteensä toivat hänelle paljon vihamiehiä.
Ernst August joutui 31. toukokuuta 1810 salamurhayrityksen kohteeksi makuuhuoneessaan St Jamesin palatsissa, kun tuntematon henkilö, todennäköisesti hänen oma kamaripalvelijansa Sellis, puukotti häntä veitsellä. Sellis löydettiin kuolleena, ja hänen oletettiin tehneen itsemurhan, mutta Ernst Augustin poliittiset vastustajat levittivät huhuja, joiden mukaan tämä olisi murhannut palvelijansa.
Ernst August komensi Hannoverin armeijaa vuosien 1813–1814 kuudennen liittokunnan sodassa Napoleonia vastaan ja sai sotamarsalkan arvon. Ernst Augustin poliittisen epäsuosion vuoksi parlamentti kieltäytyi korottamasta hänen eläkettään, ja Hannoverin käskynhaltijuus annettiin hänen nuoremmalle veljelleen Cambridgen herttua Adolfille. Jouduttuaan Englannissa yhä syvempään epäsuosioon Ernst August asui vuosina 1819–1828 Preussin pääkaupungissa Berliinissä. Palattuaan Englantiin hän esiintyi vuonna 1829 parlamentissa käsitellyn katolilaisten emansipaation äänekkäänä vastustajana. Hän menetti lopunkin vaikutusvaltansa Englannin asioihin vuonna 1830, kun Yrjö IV kuoli ja kuninkaaksi tuli toinen veli Vilhelm IV.
Avioliitto ja lapset

Ernst August nai 44-vuotiaana toukokuussa 1815 serkkunsa Friederiken, joka oli Mecklenburg-Strelitzin suurherttua Kaarle II:n tytär ja Preussin kuningatar Luisen nuorempi sisar. Friederike oli jäänyt leskeksi ensimmäisestä avioliitostaan Preussin prinssi Ludwig Carlin kanssa ja eronnut toisesta miehestään, Solms-Braunfelsin prinssi Friedrich Wilhelmistä. Ernst Augustin ja Friederiken ainoa lapsi oli kuningas Yrjö V.
Hannoverin kuninkaana

Kun Vilhelm IV kuoli kesäkuussa 1837, Englannin ja Hannoverin välinen personaaliunioni purkautui, sillä Englannin uudeksi hallitsijaksi tuli maan kruununperimysjärjestyksen mukaisesti kuninkaan veljentytär Viktoria, mutta Hannoverin kruununperimysjärjestys ei sallinut naisen periä kruunua. Ernst Augustista tuli lähimpänä miespuolisena perillisenä Hannoverin kuningas. Ensitöikseen hän kumosi 1. marraskuuta 1837 Vilhelm IV:n vuonna 1833 antaman Hannoverin vapaamielisen perustuslain, mikä herätti paljon arvostelua maan älymystön keskuudessa. Ernst August erotti seitsemän Göttingenin yliopiston professoria, jotka olivat allekirjoittaneet vastalausekirjelmän perustuslain kumoamisesta. Erotettujen joukossa olivat Grimmin veljekset.
Ernst August antoi lopulta elokuussa 1840 Hannoverille uuden, huomattavasti vanhoillisemman perustuslain. Vallankumousvuonna 1848 hän joutui myöntymään useisiin liberaalien vaatimuksiin ja antamaan syyskuussa Hannoverille entistä vapaamielisemmän perustuslain. Hän saavutti jonkinasteisen kansansuosion pitäessään kiinni tästä uudesta perustuslaista myös vallankumousta kaikkialla Saksassa seuranneen vastareaktion aikana. Hänen kuoltuaan marraskuussa 1851 häntä seurasi hänen poikansa Yrjö V.
Ernst August ja kuningatar Friederike on haudattu Herrenhausenin linnan puistossa Berggartenissa sijaitsevaan mausoleumiin, joka rakennttiin vuosina 1842–1847 hoviarkkitehti Georg Ludwig Friedrich Levesin suunnitelmien mukaan.
Aiheesta muualla

Kuvia tai muita tiedostoja aiheesta Ernst August (Hannoverin kuningas) Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Australia  Alankomaat 
Henkilöt:  Deutsche Biographie  DDB  Trove 
Muut:  RISM  SNAC  IdRef  Te Papa (New Zealand) 
Ernst Augustin puoliso Friederike.
Ernst Augustin mausoleumi Herrenhausenin linnan puistossa.
Ernst Augustin ratsastajapatsas Hannoverissa, kuvanveistäjät Albert Wolff ja Heinrich Hesemann, 1856–1861.
Kleť-observatorio

Kleť-observatorio
Kleť-observatorio on observatorio Tšekin tasavallassa. Se perustettiin vuonna 1957. Observatorio sijaitsee České Budějovicesta lounaaseen olevalla Kleťin vuorella 1 070 metrin korkeudella.
Tansanian ilmatieteen laitos

| Tansanian ilmatieteen laitos Mamlaka ya Hali ya Hewa Tanzania Tanzania Meteorological Authority |
| --- | --- |
Perustettu:  2019 (nykynimellään)
Toimitusjohtaja:  Agnes Lawrence Kijazi (pääjohtaja)
Kotipaikka:   Tansania; Dar es Salaam
Toimiala:  sää- ja ilmastopalvelut, havaintotoiminta, tutkimus
Henkilöstö:  550
Omistaja:  Tansanian valtio
Kotisivu:  www.meteo.go.tz
Infobox OKVirheellinen NIMI-arvo: 
Tansanian ilmatieteen laitos (swahiliksi Mamlaka ya Hali ya Hewa Tanzania, engl. Tanzania Meteorological Authority, lyhennys TMA) on  Tansanian Dar es Salaamista käsin johdettu valtiollinen virasto, joka toimii ilmatieteellisen ja ilmastotieteeseen liittyvän, havainnoinnin, tutkimuksen ja operatiivisten palvelutoiminnan parissa. Laitos toimii Maailman ilmatieteen järjestön (WMO) suuntaan Tansanian kansallisena ilmatieteellisenä ja hydrologisena palveluna.
Nykynimellään TMA on toiminut vuodesta 2019, mutta laitos jatkaa miltei samannimisen ilmatieteellisen laitoksen (Tanzania Meteorological Agency) ja sen edeltäjien toimintoja. Maan säähavaintojen teko alkoi Sansibarissa lokakuussa 1886. Toiminta laajeni mantereelle, jossa ensimmäiset sadeasemat olivat Bagamoyossa, Tangassa, Amanissa ja Bukobassa. Vuoteen 1929 mennessä ilmatieteellinen palvelutoiminta oli saatu jo operatiiviseksi Tansaniassa; siitä vastasi British Meteorological Services.
Laitoksen päätoimipiste sijaitsee pääkaupungissa  Dar es Salaamissa.
Aiheesta muualla

Illan säätiedotus (Youtube-video) (Arkistoitu – Internet Archive) (swahiliksi) (meteo.go.tz)
| n k Kansalliset ilmatieteelliset laitokset |
| --- | --- |
Afrikka:  Angolan kansallinen ilmatieteen ja geofysiikan laitos * Egyptin ilmatieteen laitos * Etelä-Afrikan sääpalvelu * Etiopian kansallinen ilmatieteen laitos * INAM (Mosambik) * Kenian ilmatieteen laitos * Malawin ilmastonmuutoksen ja ilmatieteen palvelulaitos * Marokon ilmatieteen laitos * Mettelsat (Kongon dem. tas.) * Namibian ilmatieteellinen palvelu * Nigerian ilmatieteen laitos * Tansanian ilmatieteen laitos * Tunisian kansallinen ilmatieteen laitos 
Amerikka:  Brasilian kansallinen ilmatieteen laitos * Argentiinan kansallinen ilmatieteellinen palvelu  * Kanadan ilmatieteellinen palvelu   * Meksikon kansallinen ilmatieteellinen palvelu * Yhdysvaltain kansallinen sääpalvelu 
Aasia:  Bangladeshin ilmatieteen laitos  * Filippiinien ilmatieteen, geofysiikan ja tähtitieteen palveluhallinto * Gidromettsentr Rossii (Venäjä) * Intian ilmatieteen laitos * Indonesian ilmatieteen, ilmastotieteen ja geofysiikan laitos * Iranin ilmatieteen laitos (IRIMO) * Japanin ilmatieteen laitos * Kazhydromet (Kazakstan) * Kiinan ilmatieteen laitos  * Korean ilmatieteellinen hallinto (Etelä-Korea)  * Malesian ilmatieteen laitos * Pakistanin ilmatieteen laitos  * Thaimaan ilmatieteen laitos * Turkin valtion ilmatieteellinen palvelu * Vietnamin kansallinen hydrometeorologinen ennustuskeskus 
Eurooppa:  Belgian kuninkaallinen ilmatieteen laitos * Espanjan valtion ilmatieteen laitos * Gidromettsentr Rossii * Ilmatieteen laitos (Suomi) * IMGW (Puola) * Islannin ilmatieteen laitos * Italian ilmatieteellinen palvelu * Kuninkaallinen Alankomaiden ilmatieteen laitos * Latvian ympäristön, geologian ja ilmatieteen keskus (LVĢMC) * Liettuan hydrometeorologinen palvelu * Met Éireann (Irlanti) * Météo-France * MeteoSwiss * Met Office (Britannia) * Norjan ilmatieteen laitos * Saksan sääpalvelu * SMHI (Ruotsi) * Tanskan ilmatieteen laitos * Tšekin hydrometeorologinen laitos * Turkin valtion ilmatieteellinen palvelu * Ukrainan hydrometeorologinen keskus * Viron sääpalvelu 
Oseania:   Bureau of Meteorology (Australia)  * MetService (Uusi-Seelanti) 
Maailmanlaajuinen katto-organisaatio: Maailman ilmatieteen järjestö (WMO) * Eurooppalainen yhteistoimintaelin: Eumetnet
| --- | --- |
Auktoriteettitunnisteet :  ISNI  VIAF
Kongon kansallinen biolääketieteen tutkimuslaitos

| Kongon kansallinen biolääketieteen tutkimuslaitos Institut National pour la Recherche Biomedicale> Tutkimuslaitoksen tiedot |
| --- | --- |
Perustettu:  1984
Sijainti:  Kinshasa, Kongon demokraattinen tasavalta
Pääkonttori:  Av. De la Démocratie 5345, (Ex Av. Des huileries), Kinshasa - Gombe 4.31067°S, 15.30306°E
Ministeriö:  Kongon demokraattisen tasavallan terveysministeriö
Tutkimusala:  biolääketiede, kansanterveys
Johtaja:  Muyembe Tamfum
Kongon kansallinen biolääketieteen tutkimuslaitos (ransk. Institut National pour la Recherche Biomedicale, INRB) on Kongon demokraattisen tasavallan pääkaupungissa Kinshasassa toimiva Pasteur-instittuuttien mallin mukaisesti perustettu biolääketieteellinen tutkimuslaitos. Ranskalais-kongolaisen yhteistyön tuloksena rakennetut toimitilat vihittiin käyttöön 8. joulukuuta 1984 Ranskan presidentti François Mitterrandin ja pääkomissaari Kengo wa Dondon läsnäollessa (silloisen Zairen pääministeriä vastaava tehtävä). Laitos on vuodesta 2018 kuulunut Maailman terveysjärjestön (WHO) yhteistyökeskusten joukkoon.
INRB:n johtaja, professori Jean-Jacques Muyembe-Tamfum  ebolaepidemiaan liittyvässä tiedotustilaisuudessa (2018).
Kongon demokraattisen tasavallan terveysministeriön alaista laitosta johtaa professori, virologi Jean-Jacques Muyembe-Tamfum, jota lääketieteellinen tiedelehti Lancet luonnehtii "Afrikan kokeneeksi ebolametsästäjäksi".
Tutkimuslaitoksella on hyvätasoinen laboratorio, joka on tärkeässä asemassa Kongon demokraattisessa tasavallassa havaittavien tartuntatautien toteamisessa. Laitos on maansa biolääketieteellisenä referenssilaboratoriona osallistunut esimerkiksi unitaudin, ebolan (useita epidemioita, muun muassa Kivun ebolaepidemia 2018-) ja covid-19-tautitapausten määrittämiseen. Maan ensimmäinen, INRB:n laboratoriovarmentama koronapandemian Covid-19 -tautitapaus raportoitiin Kinshasasta 10. maaliskuuta 2020. Taudin levittyä tässä Afrikan väkirikkaimpiin lukeutuvassa suurkaupungissa (noin 12 miljoonaa asukasta) Kinshasa päätettiin maaliskuun lopulla eristää muusta Kongon demokraattisesta tasavallasta (90 miljoonaa asukasta, 2020) ainakin kolmeksi viikoksi. INRB:n johtaja koordinoi maansa covid-19-vastatoimia.
INRB:n laboratorio on ollut selvittämässä myös esimerkiksi vuonna 2019 julkaistun ebolalääkityksen REGN-EB3 tehoa. Kivun ebolaepidemian aikana kliinisissä lääkekokeissa testatuista neljästä lääkehoidosta kaksi (REGN-EB3, mAb114) havaittiin merkitsevästi paremmaksi kuin kaksi muuta hoitoa (ZMapp, remdesiviiri).
Aiheesta muualla

Institut National pour la Recherche Biomedicale (INRB) (ranskaksi) (inrb.net)
Historique de l’INRB (2007-09-27) (ranskaksi) (blogspot.com)
Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (englanniksi) (africacdc.org)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| --- | --- |
Auktoriteettitunnisteet :  ISNI